Dette medfører en del helikopteraktivitet.

– Det vil foregå militær øvingsaktivitet med helikopter i området rundt Haakonsvern i Bergen. Dette på grunn av det er en kontraterrorberedskapsøvelse med Forsvarets spesialstyrker, opplyser Luftforsvaret i en pressemelding.

Det vil blant annet bli tatt i bruk Bell 412-helikopter.

Øvelsen starter i 1100-tiden tirsdag og vil vare store deler av dagen.

– Det kan derfor medføre noe støy i det nevnte område i perioden øvelsen varer.

Luftforsvaret vil ikke gå ut med så mange detaljer om øvelsen.

– Erfaringen tilsier at folk begynner å lure litt når helikopter kommer så nært innpå lokalbefolkningen. Da kan vi få noen henvendelser. Men det er viktig å øve ulike steder. Vi trener for å beskytte landets befolkning, minner major Stian Roen i Luftforsvaret oss om.

Fire helikoptre vil være i sving. Øvelsen kommer til å vare frem til kvelden.